stanford-oval/wikipedia huggingface dataset:
รักบี้ 7 คนชายชิงแชมป์โอเชียเนีย
ทีมที่เข้าร่วมแข่งขัน

ทีมชายที่แข่งขันในรักบี้ 7 คนชายชิงแชมป์โอเชียเนีย และอันดับหลังจบการแข่งขันมีดังนี้ (อันดับของประเทศเจ้าภาพแสดงด้วยตัวหนา):
| ทีม> ทีมในโซนโอเชียเนีย | 08>  | 09>  | 10>  | 11>  | 12>  | 13>  | 14>  | 15>  | 16>  | 17>  | 18>  | 19>  | 20>  | 21>  | 22>  | 23>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  อเมริกันซามัว | – | – | – | 6 | 6 | 5 | 8 | 7 | 7 | 7 | – | 9 | – | – | – | 13 |
|  ออสเตรเลีย | – | – | 1 | 4 | 1 | 3 | 4 | 1 | 3 | 3* | 4 | 1 | – | 3 | 2 | 7 |
|  หมู่เกาะคุก | 3 | 5 | 5 | 5 | 4 | 4 | 7 | 5 | 6 | 6 | 6 | 10 | – | – | – | 8 |
|  ฟีจี | – | – | – | 2 | – | 2 | 1 | – | 1 | 1 | 1 | 2 | – | 1 | 3 | 3 |
|  คิริบาส | – | – | – | – | – | – | – | – | – | – | – | – | – | – | – | 14 |
|  นาอูรู | – | – | – | – | – | – | – | 8 | 9 | 11 | 12 | 12 | – | – | – | 12 |
|  นิวแคลิโดเนีย | – | – | – | 9 | – | – | 11 | – | 8 | 9 | 8 | 14 | – | – | – | – |
|  นิวซีแลนด์ | – | – | – | – | – | – | 2 | – | – | 2 | 2 | 7 | – | 2 | 1 | 1 |
|  นีวเว | 4 | 4 | 6 | 8 | – | – | 10 | – | – | – | 13 | 15 | – | – | – | 15 |
|  ปาปัวนิวกินี | 5 | 3 | 4 | 7 | 5 | 6 | 5 | 4 | 4 | 5 | 7 | 6 | – | – | – | 4 |
|  ซามัว | 1 | 1 | 2 | 1 | 2 | 1 | 3 | 3 | 2 | 3* | 3 | 4 | – | – | – | 2 |
|  หมู่เกาะโซโลมอน | 6 | – | – | 10 | 7 | 7 | 9 | 6 | 10 | 9 | 9 | 8 | – | – | – | 6 |
|  เฟรนช์พอลินีเชีย | 8 | 7 | 7 | – | 8 | – | 12 | – | – | – | – | – | – | – | – | – |
|  ตองงา | 2 | 2 | 3 | 3 | 3 | – | 6 | 2 | 5 | 7 | 5 | 5 | – | – | 4 | 5 |
|  ตูวาลู | – | – | – | – | – | 8 | – | – | – | 13 | 11 | 11 | – | – | – | 11 |
|  วานูวาตู | 7 | 6 | 8 | – | – | – | – | – | – | 11 | 10 | 13 | – | – | – | 10 |
ทีมรับเชิญ: 
|  ญี่ปุ่น | – | – | – | – | – | – | – | – | – | – | – | 3 | – | – | – | – |
| โอเชียเนียบาร์บาเรียน | – | – | – | – | – | – | – | – | – | – | – | – | – | 4 | – | 9 |
| จำนวนทีม | 8 | 6 | 8 | 10 | 8 | 8 | 12 | 8 | 10 | 13 | 13 | 15 | – | 4 | 4 | 15 |
แหล่งข้อมูลอื่น

เว็บไซต์ทางการ
| ด ค กรักบี้ 7 คนโอเชียเนีย |
| --- | --- |
ชาย:  2008  2009  2010  2011  2012  2013  2014  2015  2016  2017  2018  2019  2021  2022  2023  2024  2025 
หญิง:  2007  2008  2010  2011  2012  2013  2014  2015  2016  2017  2018  2019  2021  2022  2023  2024  2025
ระยะทางจาโร-วิงเคลอร์

ระยะทางจาโร-วิงเคลอร์ (อังกฤษ: Jaro–Winkler distance)  คือวิธีการแบบหนึ่งที่ใช้วัดความเหมือนกันระหว่างสองสายอักขระจากจำนวนตัวอักษรร่วม โดย วิลเลียมส วิงเคลอร์ (William Winkler) ได้นำวิธีการเปรียบเทียบสายอักขระแบบระยะทางจาโร ที่ แมททิว จาโร (Matthew Jaro) ได้นำเสนอขึ้น มาปรับปรุงเพิ่มเติม จึงเรียกว่าระยะทางจาโร-วิงเคลอร์ โดยค่าที่ได้จากวิธีวัดแบบระยะทางจาโร-วิงเคลอร์ จะมีค่าตั้งแต่ 0 (สายอักขระทั้งสองไม่มีตัวใดตรงกันเลย) ถึง 1 (สายอักขระทั้งสองตรงกันทุกตัว)
ระยะทางจาโร-วิงเคลอร์ ถูกออกแบบมาเพื่อใช้กับชุดของสายอักขระสั้นๆ เช่นชื่อคน โดยถูกพัฒนาเพื่อใช้เปรียบเทียบชื่อ ในการสำรวจสำมะโนประชากรของประเทศสหรัฐอเมริกา โดยระยะทางจาโรจะใช้หลักการวัดความต่างกัน ของสายอักขระจากจำนวนตัวอักษรที่เหมือนกัน และอยู่ในตำแหน่งใกล้เคียงกัน คือตำแหน่งห่างกันไม่เกินครึ่งหนึ่งของความยาวอักขระสายที่สั้น จากผลวิจัยของวิงเคลอร์พบว่า ความคลาดเคลื่อนโดยบังเอิญ มักเกิดกับตัวอักษรที่อยู่ตอนปลายของสายอักขระหลังจากตัวอักษรที่สี่เป็นต้นไป และพบว่าหากสายอักขระยิ่งยาวขึ้น ความคลาดเคลื่อนจะมากตามไปด้วย ระยะทางจาโร-วิงเคลอร์จึงนำค่าที่ได้จากระยะทางจาโร มาให้น้ำหนักความต่างกันของสายอักขระเพิ่ม โดยพิจารณาจากตำแหน่งของตัวอักษรและความยาวของสายอักขระ
นิยาม

ให้  d_{j} คือระยะทางจาโร ของสายอักขระสองสาย จะได้
m คือความยาวของสายอักขระสายแรก
n คือความยาวของสายอักขระสายที่สอง
c คือจำนวนคู่ของตัวอักษรที่ตรงกัน
t คือจำนวนเต็มครึ่งหนึ่ง ของคู่อักษรที่ตรงกันที่ต้องเปลี่ยนลำดับ
หากสายอักขระสองสาย มีตัวอักษรที่เหมือนกันแต่ตำแหน่งไม่ตรงกัน จะถือว่าอักษรนั้นตรงกัน ถ้าระยะห่างระหว่างอักษรที่เหมือนกันของอักขระสองสาย มีค่าไม่เกิน r โดยที่  r=\left\lfloor {\frac {\max(m,n)}{2}}\right\rfloor -1
ตัวอย่างเช่น การเทียบ CRATE กับ TRACE ระยะห่างระหว่างตัวอักษรสูงสุดที่ยังถือว่าตรงกันคือ (5/2)-1 = 1.5 จะเห็นว่ามีเพียงตัวอักษร ‘R’ ‘A’ ‘E’ เท่านั้นที่อักษรตรงกัน ถึงแม้ว่า ‘C’ และ ‘T’ จะปรากฏที่สายอักขระทั้งสอง แต่ระยะห่างของ ‘C’ ระหว่างสายอักขระสองสายมีค่าเกิน 1 (สายอักขระแรก C อยู่ตำแหน่งที่ 1 สายอักขระที่สอง C อยู่ที่ตำแหน่งที่ 4 ดังนั้นห่างกัน 4 – 1 = 3 ซึ่งเกิน r) จึงไม่ถือว่าตรงกัน สำหรับอักษร ‘T’ ก็เช่นเดียวกัน ดังนั้น c จึงมีค่าเท่ากับ 3 และ t = 0 (จำนวนอักษรที่ตรงกันคือ 3 ซึ่งอักษรที่ตรงกันทั้งสามนี้ ไม่มีการสลับตำแหน่งกัน) กรณี DwAyNE เทียบกับ DuANE จะเห็นว่าคู่ของอักษรที่ตรงกันมีตำแหน่งเรียงกันตามลำดับเหมือนกันทั้งสองสายคือ D-A-N-E ดังนั้นจึงไม่มีตำแหน่งที่ต้องต้องเปลี่ยนลำดับ t จึงเท่ากับ 0
ให้  d_{w} คือระยะทางจาโร-วิงเคลอร์
d_{j} คือระยะทางจาโร สำหรับสายอักขระสองสาย
\ell  คือความยาวของอักขระด้านหน้าที่ตรงกัน เริ่มจากตำแหน่งแรกจนถึงตำแหน่งสุดท้ายที่ตรงกัน โดยค่าที่ได้จะต้องไม่เกิน 4
ตัวอย่าง

ให้  m แทนความยาวของสายอักขระ MARTHA และ  n แทนความยาวของสายอักขระ MARHTA จะได้
c=6
m=6
n=6
คู่ของตัวอักษรที่ตรงกัน (M, A, R, T, H, A) (M, A, R, H, T, A)
อักษรที่ตรงกัน 6 ตัว มีอักษรสองตัวที่ไม่ได้เรียงกันตามลำดับ คืออักษรตำแหน่งที่ 4 และ 5 ดังนั้น  t={\frac {2}{2}}=1
จะได้ค่าระยะทางจาโร
d_{j}={\frac {1}{3}}\left({\frac {6}{6}}+{\frac {6}{6}}+{\frac {6-1}{6}}\right)=0.944
มี 3 อักขระแรกที่เข้ากันคือ (M, A, R) ดังนั้น  \ell =3
จะได้ค่าระยะทางจาโร-วิงเคลอร์
ให้  m แทนความยาวของสายอักขระ JONES และ  n แทนความยาวของสายอักขระ JOHNSON จะได้
c=4
m=5
n=7
คู่ของตัวอักษรที่ตรงกัน (J, O, N, S) (J, O, N, S)
อักษรที่ตรงกันทั้ง 4 ตัว มีตำแหน่งเรียงกันตามลำดับเหมือนกันทั้งสองสายอักขระ ดังนั้น  t=0
จะได้ค่าระยะทางจาโร
d_{j}={\frac {1}{3}}\left({\frac {4}{5}}+{\frac {4}{6}}+{\frac {4-0}{4}}\right)=0.790
มี 2 อักขระแรกที่เข้ากันคือ (J, O) ดังนั้น  \ell =2
จะได้ค่าระยะทางจาโร-วิงเคลอร์
ให้  m แทนความยาวของสายอักขระ DWAYNE และ  n แทนความยาวของสายอักขระ DUANE จะได้
c=4
m=6
n=5
คู่ของตัวอักษรที่ตรงกัน (D, A, N, E) (D, A, N, E)
อักษรที่ตรงกันทั้ง 4 ตัว มีตำแหน่งเรียงกันตามลำดับเหมือนกันทั้งสองสายอักขระ ดังนั้น  t=0
จะได้ค่าระยะทางจาโร
d_{j}={\frac {1}{3}}\left({\frac {4}{6}}+{\frac {4}{5}}+{\frac {4-0}{4}}\right)=0.822
มีเพียงอักขระแรกที่เข้ากัน คือ (D) ดังนั้น  \ell =1
จะได้ค่าระยะทางจาโร-วิงเคลอร์
ให้  m แทนความยาวของสายอักขระ DIXON และ  n แทนความยาวของสายอักขระ DICKSONX จะได้
r=\left\lfloor {\frac {8}{2}}\right\rfloor -1=3
c=4
m=5
n=8
คู่ของตัวอักษรที่ตรงกัน (D, I, O, N) (D, I, O, N)
อักษรที่ตรงกันทั้ง 4 ตัว มีตำแหน่งเรียงกันตามลำดับเหมือนกันทั้งสองสายอักขระ ดังนั้น  t=0
สำหรับอักษร X ในสายอักขระไม่นำมาพิจาณา เนื่องจากระยะห่างของ X ระหว่างสายอักขระสองสายมีค่าเกิน r
จะได้ค่าระยะทางจาโร
d_{j}={\frac {1}{3}}\left({\frac {4}{5}}+{\frac {4}{8}}+{\frac {4-0}{4}}\right)=0.767
มี 2 อักขระแรกที่เข้ากันคือ (D, I) ดังนั้น  \ell =2
จะได้ค่าระยะทางจาโร-วิงเคลอร์
ดูเพิ่ม

ระยะทางแฮมมิง
การตรวจจับและแก้ไขความผิดพลาด
ขั้นตอนวิธีสายอักขระ (en:String algorithms)
แหล่งข้อมูลอื่น

Implementation & documentation in Java LingPipe.  Features extensive comparison with the original strcmp.c implementation.
PHP implementation released under GPLv3.0 เก็บถาวร 2013-01-03 ที่ archive.today
รักบี้ 7 คนหญิงชิงแชมป์ยุโรปซีรีส์ 2023

| รักบี้ 7 คนหญิงชิงแชมป์ยุโรปซีรีส์ 2023 |
| --- | --- |
เจ้าภาพ:  โปรตุเกส  เยอรมนี
วันที่: 9 มิถุนายน – 9 กรกฎาคม
จำนวนประเทศ: 12
อันดับหลังจบการแข่งขัน
ชนะเลิศ:  ฝรั่งเศส
รองชนะเลิศ:  สเปน
อันดับที่ 3:  บริเตนใหญ่
Team changes
Relegated:  สวีเดน  โรมาเนีย
← 2022 2024 → 
การแข่งขันรักบี้ 7 คนหญิงชิงแชมป์ยุโรปซีรีส์ 2023 (อังกฤษ: 2023 Rugby Europe Women's Sevens Championship Series) เป็นการแข่งขันรักบี้ 7 คนชิงชนะเลิศระดับทวีปประจำปี ค.ศ. 2023 สำหรับทีมชาติหญิงในทวีปยุโรป ซีรีส์นี้แข่งขันเป็น 2 เลก เลกแรกจัดที่เมืองอัลการ์วึ ในประเทศโปรตุเกส และเลกที่ 2 ที่เมืองฮัมบวร์ค ในประเทศเยอรมนี
ฝรั่งเศสครองตำแหน่งแชมป์ของซีรีส์หลังจากชนะทั้งสองเลกใน อัลการ์วึ และ ฮัมบวร์ค
ทีม

รายชื่อทีมปัจจุบันที่ได้รับการยืนยันว่าจะเข้าร่วมใน "Women's Sevens Championship Series"
บริเตนใหญ่จะเข้าร่วมหลังจากที่อังกฤษ สกอตแลนด์ และเวลส์ตัดสินใจรวมเป็นทีมเดียวกัน
อิตาลี, โปรตุเกส และ สวีเดน ได้รับการเลื่อนตำแหน่งจากการแข่งขันโทรฟีหญิง 2022 เนื่องจากพวกเขาเป็นสามทีมที่มีอันดับสูงสุดจากทั้งสองนัด
เบลเยียม
เช็กเกีย
ฝรั่งเศส
เยอรมนี
บริเตนใหญ่
ไอร์แลนด์
อิตาลี
โปแลนด์
โปรตุเกส
โรมาเนีย
สเปน
สวีเดน
กำหนดการแข่งขัน

กำหนดการอย่างเป็นทางการสำหรับรักบี้ 7 คนหญิงชิงแชมป์ยุโรปซีรีส์ 2023 ดังนี้:
| Leg | สนาม | เมือง | วันที่ | ชนะเลิศ | รองชนะเลิศ | อันดับที่ 3 |
| --- | --- | --- | --- | --- | --- | --- |
| โปรตุเกส | คอมเพล็กซ์ เดสปอร์ติโบ เดวิลาเรอัลเดซานโตอันโตนิโอ | อัลการ์วึ | 9–11 มิถุนายน |  ฝรั่งเศส |  บริเตนใหญ่ |  ไอร์แลนด์ |
| เยอรมนี | สปอร์ตพาร์ค ชไตน์ไวเซนเวก | ฮัมบวร์ค | 7–9 กรกฎาคม |  ฝรั่งเศส |  สเปน |  เบลเยียม |
รักนี้ต้องอิมโพรไวส์

| รักนี้ต้องอิมโพรไวส์ |
| --- | --- |
ประเภท: ชีวิต ดนตรี
สร้างโดย: Brandt Pictures   เยลโล่ เฮ้าส์ ฟิล์ม
บทโดย: สุพิชชา อนันตชาติ ชนสรณ์ มาเขียว
กำกับโดย: ชาติชาย วรเพียรกุล เอกลักษณ์ เชื้อวงษ์
แสดงนำ: จิรายุ ละอองมณี ณิชชา โชคประจักษ์ชัด กรณิศ เล้าสุบินประเสริฐ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 12
การผลิต
ผู้อำนวยการผลิต: เอกลักษณ กรรณศรณ์ ดวงกมล วงศ์ประทุม ชาติชาย วรเพียรกุล
ผู้อำนวยการสร้าง: แพรวไพลิน จินดาวรรณ ธีรพงศ์ สิทธิชัยลาภา
ความยาวตอน: 40–45 นาที
ออกอากาศ
เครือข่าย: แอปพลิเคชันป็อปส์
ออกอากาศ: 27 มีนาคม 2564
รักนี้ต้องอิมโพรไวส์ (อังกฤษ: Groovin’On) เป็นซีรีส์เกี่ยวกับเรื่องราวของความผูกพัน ความฝัน ความรัก และดนตรี เส้นทางชีวิต ออกอากาศทุกวันเสาร์ เวลา 19.00 น. ทางแอปพลิเคชันป็อปส์ เริ่มตอนแรก 27 มีนาคม 2564
เค้าโครงเรื่อง

เป็นเรื่องราวของเด็กหนุ่มมือกีตาร์ที่มากไปด้วยพรสวรรค์แต่ไม่มีใครอยากจะร่วมวงด้วยเพราะเป็นคนที่มีความเป็นตัวของตัวเองสูง  อย่างอัลโต้ (จิรายุ ละอองมณี)  ที่ไปเล่นที่ไหนวงก็แตกหมด อัลโต้มีความฝันที่จะไปเรียนต่อและใช้ชีวิตเป็นนักดนตรีที่ต่างประเทศ แต่แล้ววันหนึ่งความฝันก็ได้หยุดชะงักลง เมื่ออัลโตสอบชิงทุนได้ที่สอง และยังได้รับข่าวร้ายจากซอล (กรณิศ เล้าสุบินประเสริฐ) ว่าพ่อประสบอุบัติเหตุเสียชีวิต ทำให้อัลโต้ต้องกลับไปบ้านที่เชียงใหม่ เพื่อไปรับช่วงธุรกิจของพ่อ ซึ่งเป็นบาร์ที่เล่นดนตรีแจ๊สที่มีชื่อว่า Out of the Blues ที่ที่เป็นจุดศูนย์กลางของเรื่องราวทั้งหมดของซีรีส์เรื่องนี้
นักแสดง

จิรายุ ละอองมณี  รับบท  อัลโต้
ณิชชา โชคประจักษ์ชัด  รับบท  ขวัญ
กรณิศ เล้าสุบินประเสริฐ  รับบท  ซอล
ศิริชฎา ร่วมฤดีกูล  รับบท  ปุย
พีรพล สุนทรญาณกิจ  รับบท  นาย
ประกาศิต โบสุวรรณ  รับบท  หมู
จิรศักดิ์ ปานพุ่ม  รับบท  ธนิต
อชิตะ ปราโมช ณ อยุธยา  รับบท  องอาจ
เสาวนิตย์ นวพันธ์  รับบท  เมย์
เพลงประกอบ

"ก้าวต่อไป" โดย จิรายุ ละอองมณี
"แค่รับรู้" โดย ศิริชฎา ร่วมฤดีกูล
"หลอกตัวเอง" โดย ศิริชฎา ร่วมฤดีกูล
"อินสตาแกรม" โดย เฮลเมทเฮดส์
"MSN" โดย เฮลเมทเฮดส์
"คนเราจะแอบรักใครสักคนได้นานแค่ไหน" โดย Rooftop
"จะบอกเธอว่ารัก" โดย เดอะพาร์กินสัน
"แสงที่หายไป" โดย กรณิศ เล้าสุบินประเสริฐ (ต้นฉบับ โดย AOMSIN)
"เพลงที่ฟังด้วยกันบนรถ" โดย แนป อะ ลีน
"โลกอีกใบ" โดย มารี เออเจนี เลอเลย์
"หรือฉันคิดไปเอง" โดย มารี เออเจนี เลอเลย์
"คำบางคำ" โดย กรณิศ เล้าสุบินประเสริฐ (ต้นฉบับ โดย สควีซ แอนิมอล)
"แล้วคงพบกันอีก" โดย จรัล มโนเพ็ชร
รักบี้ 7 คนหญิงยุโรปโทรฟี 2023

| รักบี้ 7 คนหญิงยุโรปโทรฟี 2023 |
| --- | --- |
เจ้าภาพ:  โครเอเชีย  ฮังการี
วันที่: 16 มิถุนายน–9 กรกฎาคม
จำนวนประเทศ: 12
อันดับหลังจบการแข่งขัน
ชนะเลิศ:  ยูเครน
รองชนะเลิศ:  ตุรกี
อันดับที่ 3:  ฟินแลนด์
รายละเอียดซีรีส์
จำนวนนัด: 68
← 2022 2024 → 
การแข่งขันรักบี้ 7 คนหญิงยุโรปโทรฟี 2023 (อังกฤษ: 2023 Rugby Europe Women's Sevens Trophy) เป็นดิวิชั่นที่ 2 ของรักบี้ 7 คนฤดูกาล 2023 ของรักบี้ยุโรป ครั้งนี้จัดในเมืองซาเกร็บ และ บูดาเปสต์ ในวันที่ 16–18 มิถุนายน และ 8–9 กรกฎาคม ค.ศ. 2023 ทีมอันดับที่ 1 และ 2 ได้รับการเลื่อนชั้นสู่ซีรีส์การแข่งขันชิงแชมป์ปี ค.ศ. 2024 สองทีมที่มีคะแนนน้อยที่สุดจะตกชั้นไปเข้าร่วมรายการคอนเฟอร์เรนซ์ 2024
กำหนดการแข่งขัน

| วันที่ | สถานที่ | สนาม | ผู็ชนะ |
| --- | --- | --- | --- |
| 16–18 มิถุนายน | ซาเกร็บ | สตาดิโอน ลุคโก้ |  ยูเครน |
| 8–9 กรกฎาคม | บูดาเปสต์ | ศูนย์รักบี้บูดาเปสต์ |  ยูเครน |
อันดับหลังจบการแข่งขัน

|   อันดับ | รายการทีม |  ซาเกร็บ |  บูดาเปสต์ | คะแนนรวม |
| --- | --- | --- | --- | --- |
| 1 ! |  ยูเครน | 20 | 20 | 40 |
| 2 ! |  ตุรกี | 18 | 18 | 36 |
| 3 ! |  ฟินแลนด์ | 16 | 14 | 30 |
| 4 |  จอร์เจีย | 14 | 16 | 30 |
| 5 |  ฮังการี | 8 | 12 | 20 |
| 6 |  ลัตเวีย | 12 | 8 | 20 |
| 7 |  ออสเตรีย | 10 | 6 | 16 |
| 8 |  เดนมาร์ก | 4 | 10 | 14 |
| 9 |  อิสราเอล | 6 | 3 | 9 |
| 10 |  นอร์เวย์ | 2 | 4 | 6 |
| 11 |  มอลโดวา | 3 | 2 | 5 |
| 12 |  บัลแกเรีย | 1 | 1 | 2 |
ระเบิดแสวงเครื่อง

อุปกรณ์อมภัณฑ์สำหรับระเบิดแสวงเครื่องที่ตำรวจอิรักค้นพบในกรุงแบกแดดเมื่อเดือนพฤศจิกายน ค.ศ. 2005
คูการ์คันนี้ในอัลอันบาร์ ประเทศอิรัก ถูกโจมตีโดยตรงจากระเบิดแสวงเครื่อง ที่มีขนาดประมาณ 300–500 ปอนด์
ระเบิดแสวงเครื่อง (อังกฤษ: Improvised explosive device; อักษรย่อ: IED) เป็นระเบิดที่สร้างขึ้นและใช้งานในรูปแบบอื่นนอกเหนือจากการปฏิบัติการทางการทหารแบบเดิม ๆ มันอาจจะสร้างขึ้นจากวัตถุระเบิดทางทหารตามแบบแผน เช่น ปืนใหญ่แนบกับกลไกการระเบิด ซึ่งระเบิดแสวงเครื่องมักใช้เป็นระเบิดข้างถนน
ระเบิดแสวงเครื่องมักพบเห็นได้ในการกระทำของผู้ก่อการร้ายแบบรุนแรง หรือสงครามนอกแบบอสมมาตรโดยกองโจร หรือหน่วยคอมมานโดในปฏิบัติการเขตสงคราม ส่วนในสงครามอิรักครั้งที่สอง ระเบิดแสวงเครื่องถูกนำมาใช้อย่างกว้างขวางต่อกองกำลังของสหรัฐ และในช่วงท้ายปี ค.ศ. 2007 กองกำลังสหรัฐเสียชีวิตในประเทศอิรักด้วยระเบิดชนิดนี้ถึง 63 เปอร์เซ็นต์ และยังมีการใช้ในประเทศอัฟกานิสถานโดยกลุ่มผู้ประท้วง ทำให้เกิดการเสียชีวิตของพันธมิตรกว่า 66 เปอร์เซ็นต์จากสงครามในประเทศอัฟกานิสถาน ตั้งแต่ ค.ศ. 2001 จนถึงปัจจุบัน
นอกจากนี้ ระเบิดแสวงเครื่องยังถูกนำมาใช้อย่างกว้างขวางโดยกลุ่มแกนนำพยัคฆ์ทมิฬอีแลม (LTTE) ซึ่งเป็นองค์กรต่อต้านเป้าหมายทางทหารในประเทศศรีลังกา
ความพยายามต่อต้าน

ความพยายามต่อต้านระเบิดแสวงเครื่องส่วนใหญ่ทำโดยทหาร, การบังคับใช้กฎหมาย, ในทางการทูต, การเงิน และชุมชนข่าวกรอง รวมถึงวิธีการที่ครอบคลุม เพื่อต่อต้านเครือข่ายภัยคุกคามที่ใช้ระเบิดแสวงเครื่อง โดยที่ไม่ใช่แค่ความพยายามในการกำจัดวัตถุระเบิดด้วยตัวเอง
ความพยายามต่อต้าน > การตรวจจับและการปลดอาวุธ

เนื่องจากส่วนประกอบของอุปกรณ์เหล่านี้มีการใช้งานในลักษณะที่ผู้ผลิตไม่ได้มุ่งหมายไว้ และเนื่องจากวิธีการผลิตระเบิดมีข้อจำกัดโดยวิชาและจินตนาการของผู้ก่อการเท่านั้น จึงเป็นไปไม่ได้ที่จะทำตามคำแนะนำทีละขั้นตอนเพื่อตรวจจับและปลดอุปกรณ์ที่บุคคลนั้นเพิ่งพัฒนาเมื่อไม่นานมานี้ อย่างเช่น ผู้ปฏิบัติการการทำลายล้างวัตถุระเบิด (IEDD) จะต้องสามารถย้อนกลับไปที่ความรู้ที่กว้างขวางของพวกเขาเกี่ยวกับหลักการแรกของวัตถุระเบิดและอมภัณฑ์ เพื่อลองและอนุมานสิ่งที่ผู้ก่อการได้กระทำ และจากนั้นจะทำให้ปลอดภัยและกำจัดหรือหาประโยชน์จากอุปกรณ์ นอกเหนือจากนี้ ในฐานะการเสี่ยงเพิ่มขึ้นและระเบิดแสวงเครื่องได้ถูกวางไว้ไม่เพียงแต่เพื่อให้บรรลุผลโดยตรง แต่เพื่อจงใจกำหนดเป้าหมายผู้ปฏิบัติการการทำลายล้างวัตถุระเบิดและบุคคลที่เกี่ยวข้องกับวงล้อม ผู้ปฏิบัติการการทำลายล้างวัตถุระเบิดจำเป็นต้องมีความเข้าใจอย่างลึกซึ้งเกี่ยวกับกลยุทธ์เพื่อให้แน่ใจว่าเขาไม่ได้ตั้งทีมใด ๆ หรือกองทหารวงล้อมสำหรับการถูกโจมตี หรือเดินเข้าหาตัวเขาเอง ส่วนการมีอยู่ของวัตถุสารเคมี, ชีวภาพ, รังสี หรือนิวเคลียร์ (CBRN) ในระเบิดแสวงเครื่องนั้นต้องมีการระมัดระวังเพิ่มเติม เช่นเดียวกับภารกิจอื่น ๆ ผู้ปฏิบัติการหน่วยทำลายล้างวัตถุระเบิดจะจัดเตรียมการประเมินสถานการณ์และการสนับสนุนที่จำเป็นเพื่อทำภารกิจให้สำเร็จ
ดูเพิ่ม

แอนโฟ
ระเบิดขวด
อะซิโตนเพอร์ออกไซด์
แหล่งข้อมูลอื่น

IED News  at DefenceTalk
Discussion of US and Taliban IED Strategies เก็บถาวร 2017-10-18 ที่ เวย์แบ็กแมชชีน, Gareth Porter, The Real News Network
CFR-TV Episode 7 – video of a blue VBIED detonated from a distance
Transcript of PBS Frontline episode Private Warriors
IED Definition Structure Applied to the CBRN Threats (p9-11)
Strategy for Countering IEDs - Chris Hunter เก็บถาวร 2017-10-18 ที่ Archive-It
Clearing Bombs in Afghanistan เก็บถาวร 2010-07-15 ที่ เวย์แบ็กแมชชีน - slideshow by Life magazine
JKnIFE[ลิงก์เสีย] The Joint IED Defeat Organization (JIEDDO) Knowledge and Information Fusion Exchange (JKnIFE) *CAC Required
นาวิกโยธินสหรัฐในประเทศอิรัก กับหุ่นยนต์ที่ใช้สำหรับการกำจัด
รถดันหุ้มเกราะไอดีเอฟ แคทเทอร์พิลลาร์ ดี9 ของอิสราเอล ซึ่งใช้โดยเหล่าทหารช่างกองกำลังป้องกันประเทศอิสราเอล สำหรับการกวาดล้างเบลลีชาร์จ และอาคารติดกับดัก
รักบี้ 7 คนหญิงแอฟริกา 2023

| รักบี้ 7 คนหญิงแอฟริกา 2023 |
| --- | --- |
เจ้าภาพ:  แซมเบีย (รอบคัดเลือก)  ตูนิเซีย (รอบสุดท้าย)
วันที่: 1–2 กรกฎาคม 2023 (รอบคัดเลือก) 14–15 ตุลาคม 2023 (รอบสุดท้าย)
จำนวนประเทศ: 10 (รอบคัดเลือก)  8 (รอบสุดท้าย)
อันดับหลังจบการแข่งขัน
ชนะเลิศ:  แอฟริกาใต้
รองชนะเลิศ:  เคนยา
อันดับที่ 3:  ยูกันดา
← 2022 
การแข่งขันรักบี้ 7 คนหญิงแอฟริกา 2023 (อังกฤษ: 2023 Africa Women's Sevens) เป็นการแข่งขันรักบี้ 7 คนหญิงประจำปี ครั้งที่ 11 ของทวีปแอฟริกา รอบคัดเลือกจัดขึ้นที่สโมสรรักบี้ลูซากา ประเทศแซมเบีย ระหว่างวันที่ 1 ถึง 2 กรกฎาคม ค.ศ. 2023 การแข่งขันรอบสุดท้ายจัดขึ้นที่ประเทศตูนิเซีย ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่ 2 และ 3 ได้ผ่านเข้ารอบการคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกยังผ่านเข้ารอบแชลเลนเจอร์ซีรีส์ 2024
มีทีมเข้าร่วมทั้งหมด 15 ทีม
รูปแบบ

อันดับทีมวางเรียงตามผลงานของพวกเขาในการแข่งขันชิงแชมป์ครั้งก่อนหน้า ทีมอันดัับ 1-5 จากการแข่งขันชิงแชมป์ครั้งก่อนได้เข้าสู่การแข่งขันรอบสุดท้ายโดยอัตโนมัติ ในขณะที่อีก 10 ทีมที่เหลือเข้าสู่รอบคัดเลือก
ทีม

ทีมต่อไปนี้เข้าร่วม รอบคัดเลือก:
แอลจีเรีย
บูร์กินาฟาโซ
สาธารณรัฐประชาธิปไตยคองโก
อียิปต์
กานา
โกตดิวัวร์
มอริเชียส
เซเนกัล
แซมเบีย
ซิมบับเว
ทีมต่อไปนี้ได้เข้าร่วม รอบสุดท้าย:
เคนยา
มาดากัสการ์
แอฟริกาใต้
ตูนิเซีย
ยูกันดา
แซมเบีย
กานา
ซิมบับเว
ระบบแบ่งเขตหลายเบอร์

การลงคะแนนแบบหลายเสียงถ่ายโอนคะแนนไม่ได้ (อังกฤษ: multiple non-transferable vote, MNTV) หรือเรียกอีกอย่างว่า การลงคะแนนระบบคะแนนเสียงที่เหนือกว่ายกเขต (plurality-at-large voting) และ การลงคะแนนแบบยกชุด (block vote) เรียกอย่างง่ายว่า ระบบแบ่งเขตหลายเบอร์ คือระบบการลงคะแนนแบบไม่เป็นสัดส่วนที่ใช้สำหรับการเลือกตั้งผู้แทนมากกว่าหนึ่งคนต่อหนึ่งเขตเลือกตั้งโดยคล้ายคลึงกับวิธีเลือกตั้งแบบคะแนนเสียงที่เหนือกว่า (plurality election) โดยผู้ชนะการเลือกตั้งจะได้รับการเลือกพร้อมกันหลายคน โดยเป็นการลงคะแนนที่เอื้อต่อพรรคการเมืองยอดนิยมในเขตเลือกตั้งนั้น ๆ ซึ่งมักจะได้รับเลือกยกพรรคในแต่ละเขตซึ่งอาจะทำให้มีการชนะแบบถล่มทลาย
คำว่า "คะแนนนำหลายคน" โดยปกติถูกใช้เรียกการเลือกตั้งผู้แทนที่จะต้องมาจากการเลือกตั้งหรือแต่งตั้งเพื่อเป็น "ผู้แทน" ของสมาชิกในกลุ่มทั้งหมด (ตัวอย่างเช่น เมือง รัฐ หรือจังหวัด ประเทศ สมาคม หรือองค์กร) โดยระบบที่ใช้ในประเทศหรือเขตแดนที่แบ่งเป็นเขตเลือกตั้งหลายเขตที่มีผู้แทนมากกว่าหนึ่งคนนั้น เรียกว่า "การลงคะแนนยกชุด" ซึ่งเป็นระบบการลงคะแนนแบบไม่จำกัด ซึ่งตรงกันข้ามกับการลงคะแนนแบบจำกัด ซึ่งผู้มีสิทธิเลือกตั้งลงคะแนนได้น้อยกว่าจำนวนผู้แทนในเขตนั้น
ในระบบนี้มักจะมีการลงคะแนนเพียงรอบเดียว แต่บางกรณีมีถึงสองรอบ ซึ่งพบในระบบสองรอบ เช่นในการเลือกตั้งท้องถิ่นในฝรั่งเศส ซึ่งผู้สมัครที่ไม่ได้รับคะแนนเสียงข้างมากเด็ดขาดจะต้องเข้ารับการเลือกตั้งใหม่ในรอบที่สอง
คำว่า "การลงคะแนนแบบยกชุด" บางทียังใช้หมายถึงการเลือกตั้งแบบคะแนนเสียงที่เหนือกว่าในเขตที่มีผู้แทนได้หลายคน ในระบบนี้ แต่ละพรรคส่งบัญชีรายชื่อผู้สมัคร แล้วให้ผู้เลือกตั้งลงคะแนนได้หนึ่งคะแนน พรรคที่ได้รับคะแนนมากที่สุดจะได้รับเลือกตั้งยกบัญชี
การนับคะแนน

ในการลงคะแนนแบบนี้ ผู้สมัครทั้งหมดจะแข่งกันในเขตเลือกตั้งเดียวกัน โดยผู้มีสิทธิเลือกตั้งลงคะแนนได้ตามสิทธิ (จำนวนคะแนนที่เลือกได้นั้นขึ้นอยู่กับเขตเลือกตั้ง เช่น เลือกกาได้ 3 เบอร์ เป็นต้น) โดยจำกัดที่หนึ่งคะแนน ต่อหนึ่งตัวผู้สมัครเท่านั้น (มิฉะนั้นจะกลายเป็นระบบสะสม) โดยผู้มีสิทธิเลือกตั้งสามารถเลือกผู้สมัครข้ามพรรคการเมืองได้ โดยเมื่อนับคะแนนแล้ว ผู้สมัครที่ได้คะแนนสูงสุด (ซึ่งจำนวนผู้สมัครที่จะได้รับเลือกขึ้นอยู่กับเขตเลือกตั้ง) ถือเป็นผู้ชนะการเลือกตั้ง โดยที่ไม่จำเป็นจะต้องได้คะแนนเสียงข้างมากเด็ดขาด (เกินครึ่งหนึ่งของคะแนนทั้งหมด)
| 0 | 1 | 2 |
| --- | --- | --- |
| Rory Red | 46,000 คะแนน | ชนะเลือกตั้ง |
| Rachel Red | 46,000 คะแนน | ชนะเลือกตั้ง |
| Brian Blue | 38,000 คะแนน | ชนะเลือกตั้ง |
| Beryl Blue | 36,000 คะแนน |  |
| Boris Orange | 34,000 คะแนน |  |
การนับคะแนน > กลยุทธ์ในการลงคะแนน

การลงคะแนนระบบนี้ เหมือนกับระบบเสียงส่วนใหญ่ที่ใช้เลือกผู้แทนเพียงคนเดียวนั้น ง่ายต่อการใช้กลยุทธ์ในการลงคะแนน โดยผู้สนับสนุนผู้สมัครจากพรรคการเมืองที่ไม่เป็นที่นิยมนั้นจะเลี่ยงไม่เลือกผู้สมัครจากพรรคการเมืองที่ตนเองสนับสนุนเพราะกลัวที่จะเสียคะแนนโดยเปล่าประโยชน์ จึงเทคะแนนให้กับผู้สมัครที่มาจากพรรคการเมืองใหญ่แทน
ในระบบนี้ พรรคการเมืองนั้นได้ประโยชน์จากการเสนอชื่อผู้แทนของตน โดยในกรณีที่มีจำนวนผู้แทนมากกว่าจำนวนที่นั่งในเขตเลือกตั้งทำให้เกิดปัญหาเสียงแตกขึ้น ในทางเดียวกันพรรคการเมืองย่อมส่งผู้สมัครเต็มอัตราในแต่ละเขตเลือกตั้งเพราะต้องการไม่ให้ผู้สมัครจากพรรคการเมืองอื่น (คู่แข่ง) ได้รับเลือกแทน
ผลกระทบ

ผลกระทบของระบบการลงคะแนนแบบนี้มีหลายประเด็น โดยประเด็นส่วนใหญ่คือเสียงที่ได้นั้นไม่เป็นสัดส่วน โดยมักจะทำให้เกิดการเทคะแนนเสียงไปให้กับพรรคการเมืองใหญ่มากกว่า โดยในกรณีนี้ผู้สมัครทุกคนในเขตนั้นจะได้รับเลือกไปด้วยยกชุด ถึงแม้ว่าผู้มีสิทธิเลือกตั้งสามารถลงคะแนนให้กับผู้สมัครจากหลายพรรคการเมืองถ้าต้องการ แต่หากเสียงส่วนมากในเขตนั้นนิยมพรรคการเมืองใดพรรคการเมืองหนึ่งแล้ว ก็ไม่มีทางที่จะป้องกันการเทคะแนนเสียงได้เลย เช่นเดียวกันกับในระบบแบ่งเขตคะแนนสูงสุด (first past the post) นั้นหากมีพรรคการเมืองหลายพรรคเข้าชิงตำแหน่งกัน ยิ่งทำให้ยากต่อการได้รับเสียงส่วนมาก
การเลือกตั้งในแบบนี้มักทำให้เกิดการเป็นพันธมิตรกันในต่างพรรคการเมืองในช่วงการเลือกตั้งแทนที่จะเป็นพันธมิตรกันในสภาแบบพรรคร่วมฯ ในขณะที่การลงคะแนนแบบยกชุดถูกวิพากษ์วิจารณ์ว่าเป็นเหตุให้เกิดการเทคะแนนไปยังพรรคใดพรรคหนึ่ง แต่มีข้อดีคือพรรคการเมืองที่ได้รับการเลือกตั้งนั้นมีเสียงจำนวนมาก และมีความเข้มแข็ง ซึ่งลดโอกาสที่จะทำให้เกิดปัญหาการชะงักงันทางการเมือง
การลงคะแนนแบบที่คล้ายกัน > แบบแบ่งเขตยกพรรค

การลงคะแนนแบบแบ่งเขตยกพรรค (party block vote) คือระบบที่นำมาใช้ในการลงคะแนนเสียงผู้สมัครแบบบัญชีรายชื่อ พรรคการเมืองที่ชนะการเลือกตั้งจะได้ที่นั่งทั้งหมดในเขตเลือกตั้งนั้น โดยไม่จำเป็นต้องได้คะแนนเสียงข้างมากเด็ดขาด คือใช้เขตเดียวหลายเบอร์ ผู้ลงคะแนนเลือกได้เบอร์เดียว คือเลือกระหว่างบัญชีรายชื่อผู้สมัครของพรรคมากกว่าเลือกระหว่างตัวบุคคล พรรคการเมืองซึ่งชนะได้เสียงมากกว่าเพื่อนจะได้ที่นั่งทั้งหมดในเขตเลือกตั้งนั้น ๆ และบัญชีรายชื่อที่ส่งผู้สมัครก็ได้รับเลือกตั้งทั้งแผง ระบบนี้ใช้ทั้งระบบหรือบางส่วนในแคเมอรูน ชาด จิบูตี และสิงคโปร์
แบบเสียงข้างมากยกเขต

การลงคะแนนแบบเสียงข้างมากยกเขต (majority-at-large voting) เป็นระบบเดียวกัน แต่ผู้สมัครรายที่ไม่ได้รับคะแนนเสียงข้างมากเด็ดขาดจะต้องลงแข่งในรอบที่สอง
การใช้งาน

ประเทศไทยใช้การเลือกตั้งแบบแบ่งเขตหลายเบอร์ในช่วงก่อน ค.ศ. 1997 และใช้ในการเลือกตั้งสมาชิกสภาท้องถิ่น
รักบี้ 7 คนเวิลด์ซีรีส์ ฤดูกาล 2022–23

| รักบี้ 7 คนโลก ฤดูกาล 2022–23 |
| --- | --- |
ซีรีส์ XXIV
เจ้าภาพ:   ฮ่องกง (2 รายการ)  สหรัฐอาหรับเอมิเรตส์  แอฟริกาใต้  นิวซีแลนด์  ออสเตรเลีย  สหรัฐ  แคนาดา  สิงคโปร์  ฝรั่งเศส  อังกฤษ 
วันที่: 4 พฤศจิกายน 2022 – 21 พฤษภาคม 2023
จำนวนประเทศ: 15 ทีมหลัก
อันดับหลังจบการแข่งขัน
ชนะเลิศ:  นิวซีแลนด์ (ครั้งที่ 14)
รองชนะเลิศ:  อาร์เจนตินา
อันดับที่ 3:  ฟีจี
รายละเอียดซีรีส์
Top try scorer:  วา อาเปลู มาลิโก (50)
Top point scorer:  อากุยลา โรโคลิโซอา (415)
← 2021–22 2023–24 → 
การแข่งขันรักบี้ 7 คนเวิลด์ซีรีส์ ฤดูกาล 2022–23 (อังกฤษ: 2022–23 World Rugby Sevens Series) เป็นการแข่งขันกีฬารักบี้ 7 คนประจำปีครั้งที่ 24 สำหรับทีมชาติชาย การแข่งขันรักบี้ 7 คน ซ๊รีส์ ดำเนินการโดยรักบี้โลกตั้งแต่ปี ค.ศ. 1999 ซีรีส์นี้ยังเป็นรอบคัดเลือกสำหรับกีฬาโอลิมปิกฤดูร้อน 2024 โดยมีประเทศสี่อันดับแรก ไม่รวมเจ้าภาพ ฝรั่งเศส ที่จะผ่านการคัดเลือกโดยอัตโนมัติ
นิวซีแลนด์เป็นทีมชนะเลิศของซีรีส์ โดยชนะห้ารายการจากสิบเอ็ดรายการทัวร์ที่จัดขึ้นระหว่างฤดูกาลระหว่างทางเพื่อคว้าแชมป์เวิลด์ซีรีส์สมัยที่ 14
ทีมหลัก

ทีมหลักที่มีสิทธิ์เข้าร่วมการแข่งขันทั้งหมดในฟดูกาล 2022–23 ได้แก่:

ทีมหลัก
อาร์เจนตินา
ออสเตรเลีย
แคนาดา
ฟีจี
ฝรั่งเศส
บริเตนใหญ่
ไอร์แลนด์
ญี่ปุ่น
เคนยา
นิวซีแลนด์
ซามัว
แอฟริกาใต้
สเปน
สหรัฐ
อุรุกวัย
ทีมรับเชิญ
รายการฮ่องกง 1:  ฮ่องกง
ดูไบ:  สหรัฐอาหรับเอมิเรตส์
เคปทาวน์:  ยูกันดา
แฮมิลตัน:  ตองงา
ซิดนีย์:  ปาปัวนิวกินี
ลอสแอนเจลิส:  ชิลี
แวนคูเวอร์:  จาเมกา
รายการฮ่องกง 2:  ฮ่องกง
สิงคโปร์:  เกาหลีใต้
ตูลูส:  เยอรมนี
ลอนดอน:  โปรตุเกส
อุรุกวัย 7 คน ได้รับการเลื่อนตำแหน่งเป็นทีมหลักด้วยการชนะ แชลเลนเจอร์ซีรีส์ 2022 สหภาพของอังกฤษ, สกอตแลนด์ และ เวลส์ ตกลงที่จะรวมทีมของตนเพื่อแข่งขันในฐานะ สหราชอาณาจักร 7 คน ตั้งแต่ซีรีส์ฤดูกาล 2022–23 เป็นต้นไป